ДОМ ЗА СМЕШТАЈ ДУШЕВНО ОБОЛЕЛИХ ЛИЦА

«СВЕТИ ВАСИЛИЈЕ ОСТРОШКИ ЧУДОТВОРАЦ»

НОВИ БЕЧЕЈ

ЈН бр. 3/2019

ДАТУМ: 13.04.2019. године

**Предмет:** Додатне информације и појашњења конкурсне документације за јавну набавку добра – Набавка постројења топлотних пумпи вода-вода, ЈН бр. 3/2019

Дана 10.04.2019. године Комисија је примила захтеве за додатним информацијама и појашњењима конкурсне документације за јавну набавку добра – Набавка постројења топлотних пумпи вода-вода, ЈН бр. 3/2019, те у складу са чланом 63. став 3. Закона о јавним набавкама, даје следеће информације и појашњења:

**ПИТАЊЕ бр. 1 :** ,,На пројектом предвиђеној локацији (позицијама) за бушење експлоатационог и упојног бунара не постоји приступни пут, нити је физички могуће поставити опрему за бушење пројектованих бунара. Како је планирано да се изведу радови на бушењу бунара?''

**ОДГОВОР:** При одабиру опреме којом се планира извођење радова на бушењу бунара, потребно је у обзир узети специфичности терена, због чега је од понуђача тражено да пре давања понуде обиђу локацију која је предмет јавне набавке. Евентуалне корекције позиције упојног и експлоатационог бунара вршиће се уз сагласност пројектанта и вршиоца стручног надзора, поштујући препоруке о међусобним растојањима експлоатационог и упојног бунара које су дате у пројекту.

Наручилац ће настојати да преко ЈП Комуналац обезбеди могућност уласка са задње стране, преко суседне парцеле, а извођач радова ће морати да води рачуна да што мање наруши изглед парцеле и након извођења радова све врати у пређашње стање.

**ПИТАЊЕ бр. 2 :** ,,Зашто у пројекту постоје 2 упојна бунара, а у предмеру 1?''

**ОДГОВОР:** Наручилац ће извршити измену и допуну Конкурсне документације на начин што ће у предмеру додати још један упојни бунар и тиме исправити насталу грешку.

**ПИТАЊЕ бр. 3 :**,,Зашто је пројектом предвиђена бунарска пумпа капацитета 44m3/h, а предмером пумпа 1,7m3/h?''

**ОДГОВОР:** Предмером је такође предвиђено да потапајућа пумпа задовољи капацитет од 44m3/h.

**ПИТАЊЕ бр. 4 :** ,,Како се планирају решити неопходни грађевински радови који нису предвиђени?''

**ОДГОВОР:** Наручилац ће извршити измену и допуну Конкурсне документације на начин што ће у предмеру додати непредвиђене грађевинске радове.

**ПИТАЊЕ бр. 5 :** ,,Како се планирају решити неопходни електро радови који нису предвиђени?''

**ОДГОВОР:** Наручилац ће извршити измену и допуну Конкурсне документације на начин што ће у предмеру додати непредвиђене електро радове.

**ПИТАЊЕ бр. 6 :** ,,У додатним условима тражен је стандард ISO 27001:2013 (Систем менаџмента безбедности информација). Зашто је он битан за ову врсту радова и за овај пројекат?''

**ОДГОВОР:** Наручилац ће извршити измену и допуну Конкурсне документације на начин што ће из услова за учешће у поступку јавне набавке брисати наведени услов.

**ПИТАЊЕ бр. 7 :** ,,У додатним условима је тражен камион кипер носивости мин 10t. За коју намену је он потребан у реализацији појектованих радова?''

**ОДГОВОР:** Наручилац ће извршити измену и допуну Конкурсне документације на начин што ће из услова за учешће у поступку јавне набавке брисати наведени услов.

**ПИТАЊЕ бр. 8 :** ,,У додатним условима је тражена бушаћа гарнитура за бушење бунара која задовољава европске стандарде за дизел моторе који се примарно користе у јавном саобраћају: минимум EU stage III A, због радова у граду. Којим законом или уредбом је обавезно да бушећа гарнитура задовољава овај стандард који не утиче на квалитет радова?''

**ОДГОВОР:** Наручилац ће извршити измену и допуну Конкурсне документације на начин што ће из услова за учешће у поступку јавне набавке брисати захтев да бушаћа гарнитура за бушење бунара задовољава Европске стандарде за дизел моторе који се примарно користе у јавном саобраћају: минимум EU stage III A.

У складу са свим горе наведеним Наручилац ће извршити измену и допуну предметне Конкурсне документације.

Наведено појашњење предметне Конкурсне документације Наручилац ће објавити на Порталу јавних набавки и на својој интернет страници.

Комисија за јавну набавку